Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне сатып алу және заңнамалық актілерді нормалардың артық (шамадан тыс) заңнамалық регламенттелуі тұрғысынан ревизиялау мәселелері**

**бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. «Аудиторлық қызмет туралы» 1998 жылғы 20 қарашадағы Қазақстан Республикасының Заңына:
2. мынадай мазмұндағы 4-1-баппен толықтырылсын:

«4-1-бап. Аудиторлық қызмет саласындағы реттеудің мақсаттары мен міндеттері

1. Аудиторлық қызмет саласындағы реттеудің мақсаттары   
Қазақстан Республикасында аудиторлық қызметті дамыту және аудиторлық көрсетілетін қызметтердің сапалы болуы үшін жағдайлар жасау болып табылады.

2. Аудиторлық қызмет саласындағы реттеудің міндеттері:

1) аудиторлық қызметтің құқықтық негіздерін қамтамасыз ету;

2) аудиторлық қызметті жүзеге асырудың негізгі қағидаттары мен бағыттарын айқындау;

3) аудиторлық қызмет саласында жеке және заңды тұлғалардың құқықтары мен заңды мүдделерін қорғау;

4) аудиторлардың кәсіби құзыреттерін арттыру үшін жағдайлар жасау болып табылады.»;

2) 7-бапта:

1. тармақша мынадай редакцияда жазылсын:

«1) аудиторлық қызмет саласындағы мемлекеттік саясатты қалыптастырады және іске асырады;»;

мынадай мазмұндағы 1-4) тармақшамен толықтырылсын:

«1-4) осы Заңда және Қазақстан Республикасының   
заңнамасында көзделген мақсаттар мен міндеттерге   
қол жеткізу үшін аудиторлық қызмет саласындағы   
нормативтік құқықтық актілерді бекітеді. Заңға тәуелді нормативтік   
құқықтық актілердің тізбесі Уәкілетті орган туралы   
ережеде айқындалады;»;

7), 9-2) және 9-3) тармақшалар алып тасталсын.

1. «Этил спирті мен алкоголь өнімінің өндірілуін және айналымын мемлекеттік реттеу туралы» 1999 жылғы 16 шілдедегі   
   Қазақстан Республикасының Заңына:
2. 2-бап мынадай редакцияда жазылсын:

«2-бап. Қазақстан Республикасының этил спиртi мен алкоголь өнiмiнiң өндiрiлуiн және айналымын мемлекеттiк реттеу туралы заңнамасы

1. Қазақстан Республикасының этил спиртi мен алкоголь өнiмiнiң өндiрiлуiн және айналымын мемлекеттiк реттеу туралы заңнамасы осы Заңнан және Қазақстан Республикасының өзге де нормативтiк құқықтық актiлерiнен тұрады.

2. Этил спирті мен алкоголь өнімінің өндірілуін және   
айналымын мемлекеттік реттеу саласындағы реттеудің мақсаты   
этил спирті мен алкоголь өнімінің өндірісі мен   
айналымы субъектілерінің қызметін мемлекеттік реттеу және бақылау болып табылады.

3. Қазақстан Республикасы ратификациялаған халықаралық шарттар осы Заңнан басым болады. Қазақстан Республикасы қатысушысы болып табылатын халықаралық шарттардың Қазақстан Республикасының аумағында қолданылу тәртібі мен талаптары Қазақстан Республикасының заңнамасында айқындалады.»;

1. 3-бап мынадай мазмұндағы 1-1 және 1-2-тармақтармен толықтырылсын:

«1-1. Этил спирті мен алкоголь өнімінің өндірілуін және айналымын мемлекеттік реттеу саласындағы реттеу мынадай қағидаттарға:

1) этил спирті мен алкоголь өнімінің өндірілуін және айналымын мемлекеттік реттеуді жүзеге асыру кезіндегі заңдылыққа;

2) Қазақстан Республикасының заңнамасына, техникалық   
регламенттер мен стандарттарға сәйкес этил спирті мен   
алкоголь өнімінің өндірілуін және айналымын жүзеге асыру кезіндегі негізділікке;

3) этил спирті мен алкоголь өнімінің өндірілуі және айналымындағы объективтілік пен ашықтыққа негізделеді.»;

1. 3-бап мынадай мазмұндағы 7-тармақпен толықтырылсын:

«7. Этил спирті мен алкоголь өнімінің өндірілуін және айналымын мемлекеттік бақылау Қазақстан Республикасының Кәсіпкерлік кодексіне сәйкес жүзеге асырылады.»;

1. 4-бапта:

мынадай мазмұндағы 1-3) тармақшамен толықтырылсын:

«1-3) осы Заңның мақсаттары мен міндеттеріне   
және Қазақстан Республикасының заңнамасына сәйкес этил   
спирті мен алкоголь өнімінің өндірісі мен айналымын реттеу   
саласындағы нормативтік құқықтық актілерді бекітеді. Заңға тәуелді нормативтік құқықтық актілердің тізбесі Уәкілетті орган туралы ережеде айқындалады;»;

8-1) және 8-2) тармақшалар алып тасталсын.

1. «Темекi өнiмдерiнiң өндiрiлуi мен айналымын   
   мемлекеттiк реттеу туралы» 2003 жылғы 12 маусымдағы Қазақстан Республикасының Заңына:
2. 2-бап мынадай мазмұндағы 1-1-тармақпен толықтырылсын:

«1-1. Темекі өнімдерінің өндірілуі мен айналымын   
мемлекеттік реттеу саласындағы реттеудің мақсаты темекі өнімдерінің өндіріcі мен айналымы субъектілерінің қызметін мемлекеттік реттеу және бақылау болып табылады.»;

1. 3-бап мынадай мазмұндағы 1-1 және 1-2-тармақтармен толықтырылсын:

«1-1. Темекі өнімдерінің өндірілуі мен айналымын мемлекеттік реттеу саласынағы реттеу мынадай:

1) темекі өнімдерінің өндірілуі мен айналымын мемлекеттік реттеуді жүзеге асыру кезіндегі заңдылық;

2) Қазақстан Республикасының заңнамасына, техникалық регламенттерге сәйкес темекі өнімдерінің өндірілуі мен айналымын жүзеге асыру кезіндегі негізділік;

3) темекі өнімдерінің өндірілуі мен айналымындағы объективтілік пен ашықтық қағидаттарына негізделеді.

1-2. Темекі өнімдерінің өндірілуі мен айналымын мемлекеттік реттеудің міндеттері:

1) Қазақстан Республикасы азаматтарының экономикалық мүдделерін қорғау және денсаулығын сақтау;

2) Қазақстан Республикасында өндірілетін және әкелінетін темекі өнімдерінің сапасын арттыру үшін жағдайлар жасау;

3) көрсетілген өнімнің өндірілуі мен айналымын   
мемлекеттік реттеу саласындағы заңнаманың сақталуын қамтамасыз ету болып табылады.»;

1. 3-бап мынадай мазмұндағы 3-тармақпен толықтырылсын:

«3. Темекi өнiмдерiнiң өндiрiлуi мен айналымын мемлекеттік   
бақылау Қазақстан Республикасының Кәсіпкерлік кодексіне сәйкес жүзеге асырылады.»;

1. 5-бапта:

мынадай мазмұндағы 1-1) тармақшамен толықтырылсын:

«1-1) осы Заңның мақсаттары мен міндеттеріне   
және Қазақстан Республикасының заңнамасына сәйкес   
темекі өнімдерінің өндірілуі мен айналымын реттеу   
саласындағы нормативтік құқықтық актілерді бекітеді. Заңға тәуелді нормативтік құқықтық актілердің тізбесі Уәкілетті орган туралы ережеде айқындалады;»;

5-5) тармақша алып тасталсын.

4. «Экономиканың стратегиялық маңызы бар салаларындағы меншіктің мемлекеттік мониторингі туралы» 2003 жылғы 4 қарашадағы Қазақстан Республикасының Заңына:

1. 13-бапта:

6) тармақша мынадай редакцияда жазылсын:

«6) осы Заңда белгіленген мақсаттар мен міндеттерді іске асыру үшін экономиканың стратегиялық маңызы бар салаларындағы меншіктің мемлекеттік мониторингі саласындағы нормативтік құқықтық актілерді бекітеді. Заңға тәуелді нормативтік құқықтық актілердің тізбесі Уәкілетті орган   
туралы ережеде айқындалады;»;

7) тармақша алып тасталсын.

5. «Бухгалтерлiк есеп пен қаржылық есептiлiк туралы» 2007 жылғы   
28 ақпандағы Қазақстан Республикасының Заңына:

1. мынадай мазмұндағы 4-1-баппен толықтырылсын:

«4-1-бап. Бухгалтерлік есеп пен қаржылық есептілік саласындағы реттеу міндеті

Бухгалтерлік есеп пен қаржылық есептілік саласындағы   
реттеу міндеті мүдделі тұлғаларды дәйекті ақпаратпен   
қамтамасыз ету үшін қажетті құқықтық негіз құрастыру   
болып табылады.»;

1. 19-баптың 3-1 және 4-тармақтары мынадай редакцияда жазылсын:

«3-1. Қаржы ұйымдары (Қазақстан Республикасы Ұлттық Банкінің   
қолма-қол шетел валютасымен айырбастау операцияларына   
арналған лицензиясы негізінде қызметті тек айырбастау   
пункттері арқылы жүзеге асыратын заңды тұлғаларды   
және банкноттарды, монеталарды және құндылықтарды   
инкассациялау айрықша қызметі болып табылатын   
заңды тұлғаларды қоспағанда) жылдық қаржылық есептерін   
қаржы нарығы мен қаржы ұйымдарын реттеу, бақылау және   
қадағалау жөніндегі уәкілетті органмен келісу   
бойынша Қазақстан Республикасының Ұлттық Банкі белгілеген мерзімдерде ұсынады.

4. Осы Заңның 18-бабында көрсетiлген мерзiм шегiнде   
құрылтайшылар (қатысушылар) аралық қаржылық есептiлiктi ұсыну мерзiмiн айқындауға және жылына бiр реттен сирек болмайтын өзге кезеңдiлiктi белгiлеуге құқылы.»;

3) 20-бапта:

1-1-тармақ мынадай редакцияда жазылсын:

«1-1. Қазақстан Республикасының Үкіметі өзіне Қазақстан Республикасының Конституциясымен, заңдарымен және Қазақстан Республикасы Президентінің актілерімен жүктелген функцияларды орындайды.»;

5-тармақта:

1. және 2) тармақшалар мынадай редакцияда жазылсын:

«1) бухгалтерлiк есеп пен қаржылық есептiлiк саласында мемлекеттiк саясатты қалыптастырады және іске асырады;

1. осы Заңның мақсаттары мен міндеттеріне және   
   Қазақстан Республикасының заңнамасына сәйкес бухгалтерлік   
   есеп пен қаржылық есептілік саласындағы нормативтік   
   құқықтық актілерді бекітеді. Заңға тәуелді   
   нормативтік құқықтық актілердің тізбесі Уәкілетті орган туралы ережеде айқындалады;»;

3), 4), 6), 15), 17) және 18-1) тармақшалар алып тасталсын;

22) тармақша мынадай редакцияда жазылсын:

«22) осы Заңда, Қазақстан Республикасының өзге де заңдарында және Қазақстан Республикасының заңнамасында көзделген өзге де өкілеттіктерді жүзеге асырады.»;

6-тармақ мынадай редакцияда жазылсын:

«6. Қазақстан Республикасының Ұлттық Банкі:

1) қаржы ұйымдары үшін халықаралық стандарттарда реттелмеген мәселелер бойынша қаржылық есептілік стандарттарын, сондай-ақ оларға әдістемелік ұсынымдарды бекітеді;

2) осы Заңда, өзге де заңнамалық актілерде және   
Қазақстан Республикасы Президентінің актілерінде белгіленген   
мақсаттар мен міндеттерге қол жеткізу үшін қаржы ұйымдары,   
Қазақстан Республикасының резиденті емес банктердің филиалдары,   
Қазақстан Республикасының резиденті емес сақтандыру   
(қайта сақтандыру) ұйымдарының филиалдары, Қазақстан Республикасының резиденті емес сақтандыру брокерлерінің филиалдары және Қазақстан Даму Банкі үшін бухгалтерлік есеп және қаржылық есептілік мәселелері   
бойынша нормативтік құқықтық актілерді, сондай-ақ Қазақстан Республикасы Ұлттық Банкінің еншілес ұйымдары үшін бухгалтерлік есеп және қаржылық есептілік мәселелері бойынша нормативтік емес құқықтық актілерді бекітеді;

3) қызметін Қазақстан Республикасы Ұлттық Банкінің   
қолма-қол шетел валютасымен айырбастау операцияларына арналған лицензиясы негізінде тек қана айырбастау пункттері арқылы   
жүзеге асыратын заңды тұлғалардың Қазақстан Республикасының   
бухгалтерлiк есеп пен қаржылық есептiлiк туралы заңнамасының және халықаралық стандарттардың талаптарын сақтауына бақылауды жүзеге асырады;

4) осы Заңда, Қазақстан Республикасының өзге де заңдарында және Қазақстан Республикасы Президентінің актілерінде көзделген өзге де функцияларды жүзеге асырады.».

6. «Трансферттік баға белгілеу туралы» 2008 жылғы 5 шілдедегі Қазақстан Республикасының Заңына:

1. кіріспесі алып тасталсын;
2. мынадай мазмұндағы 1-1-баппен толықтырылсын:

«1-1-бап. Трансферттік баға белгілеу саласындағы реттеу мақсаттары, міндеттері мен қағидаттары

1. Трансферттік баға белгілеу саласындағы реттеудің мақсаты халықаралық іскерлік операцияларда және халықаралық іскерлік операцияларға байланысты мәмілелерде мемлекеттік кірістің жоғалуын болғызбау болып табылады.

2. Трансферттік баға белгілеу саласындағы реттеудің міндеттері:

1) халықаралық іскерлік операцияларда және   
халықаралық іскерлік операцияларға байланысты мәмілелерде бақылауды жүзеге асыру;

2) халықаралық іскерлік операцияларда және халықаралық іскерлік операцияларға байланысты мәмілелерде мәмілелерге қатысушылардың трансферттік бағаларды қолдануын болғызбауға бағытталған қағидалардың ашық жүйесін құру болып табылады.

3. Трансферттік баға белгілеу саласындағы реттеу:

1) трансферттік баға белгілеуді жүзеге асыру кезіндегі заңдылық;

2) трансферттік баға белгілеуді жүзеге асыру кезіндегі әділдік пен жариялылық қағидаттарына негізделеді.»;

1. 3-баптың 3-тармағы алып тасталсын.

7. «Тауар биржалары туралы» 2009 жылғы 4 мамырдағы Қазақстан Республикасының Заңына:

1. 10-баптың 2-тармағының 20) тармақшасы мынадай редакцияда жазылсын:

«20) квазимемлекеттік сектор субъектілерінің мемлекеттік сатып алуын және сатып алуын қоспағанда, тауар биржасы арқылы сатып алуды өткізу тәртібі;»;

1. 13-1-бап алып тасталсын;
2. 17-баптың 7-1-тармағы мынадай редакцияда жазылсын:

«7-1. Жер қойнауын пайдаланушылардың сатып алуы   
бойынша сауда-саттық өткізу кезінде клирингтік ұйымға сатып   
алу сомасының кемінде бір пайызы мөлшерінде   
биржалық сауда-саттыққа қатысуға арналған өтінімді қамтамасыз ету енгізіледі.».

8. «Оңалту және банкроттық туралы» 2014 жылғы 7 наурыздағы Қазақстан Республикасының Заңына:

1. мынадай мазмұндағы 2-1-баппен толықтырылсын:

«2-1-бап. Оңалту және банкроттық саласындағы реттеудің мақсаты, міндеттері мен қағидаттары

1. Оңалту және банкроттық саласындағы реттеу мақсаты   
берешекті қайта құрылымдау рәсімін, оңалту рәсімін жүргізу   
тәртібін айқындау және борышкерді банкрот деп тану,   
банкроттық рәсімін қозғамай борышкерді тарату арқылы   
борышкер мен кредитордың мүдделерінің теңгерімін қамтамасыз ету болып табылады.

2. Оңалту және банкроттық саласындағы реттеу:

1) Қазақстан Республикасының заңнамасына сәйкес оңалту және банкроттық рәсімдерін жүзеге асыру кезіндегі заңдылық;

2) оңалту және банкроттық рәсімдерін жүзеге асыру кезіндегі әділеттілік;

3) оңалту және банкроттық рәсімдерін жүзеге асыру кезіндегі ашықтық пен адалдық қағидаттарына негізделеді.

3. Оңалту және банкроттық саласындағы реттеудің міндеттері:

1) борышкер және кредиторлардың құқықтарын қорғау;

2) кредиторлардың талаптарын барынша қанағаттандыруды қамтамасыз ету;

3) Қазақстан Республикасының оңалту және банкроттық туралы заңнамасының сақталуына мемлекеттік бақылауды қамтамасыз ету;

4) оңалту және банкроттық саласындағы мемлекеттік реттеу болып табылады;»;

2) 15-бапта:

мынадай мазмұндағы 1-4) тармақшамен толықтырылсын:

«1-4) осы Заңның мақсаттары мен міндеттеріне және Қазақстан Республикасының заңнамасына сәйкес оңалту және банкроттық   
саласындағы нормативтік құқықтық актілерді бекітеді. Заңға тәуелді нормативтік құқықтық актілердің тізбесі Уәкілетті орган туралы ережеде айқындалады;»;

6), 13), 22) және 23-2) тармақшалар алып тасталсын.

9. «Мемлекеттік аудит және қаржылық бақылау туралы» 2015 жылғы 12 қарашадағы Қазақстан Республикасының Заңына:

1. мынадай мазмұндағы 3-1-баппен толықтырылсын:

«3-1-бап. Мемлекеттік аудит және қаржылық бақылау саласындағы реттеудің мақсаттары мен міндеттері:

1. Мемлекеттік аудит және қаржылық бақылау   
саласындағы реттеудің мақсаты Қазақстан Республикасында   
мемлекеттік аудит және қаржылық бақылау жүргізу рәсімдерін   
реттеу және дамыту, сондай-ақ мемлекеттік аудит және қаржылық бақылау органдарының өкілеттіктерін айқындау және қызметін ұйымдастыру болып табылады.

2. Мемлекеттік аудит және қаржылық бақылау саласындағы реттеудің міндеттері:

1) мемлекеттік аудит және қаржылық бақылау органдары қызметінің құқықтық негіздерін қамтамасыз ету;

2) мемлекеттік аудит пен қаржылық бақылауды жүзеге асырудың негізгі қағидаттары мен бағыттарын айқындау болып табылады.»;

1. 12-баптың 4-тармағы мынадай мазмұндағы 22-1) тармақшамен толықтырылсын:

«22-1) тексеру комиссияларының төрағалары мен мүшелері лауазымдарына кандидаттарды іріктеу тәртібі мен оларды бағалау өлшемшарттарын бекітеді;»;

1. 14-бап мынадай мазмұндағы 11-2) тармақшамен толықтырылсын:

«11-2) осы Заңның мақсаттары мен міндеттеріне   
және Қазақстан Республикасының заңнамасына сәйкес ішкі   
мемлекеттік аудит және қаржылық бақылау саласындағы   
нормативтік құқықтық актілерді бекітеді. Заңға тәуелді   
нормативтік құқықтық актілердің тізбесі Уәкілетті орган туралы ережеде айқындалады;»;

1. 47-бап мынадай мазмұндағы 4-тармақпен толықтырылсын:

«4. Тексеру комиссиясының төрағасы және мүшелері   
лауазымына мемлекеттік аудитор сертификаты және (немесе)   
бухгалтерлік есеп және аудит саласында халықаралық біліктілігі бар кандидат тағайындалады.»;

1. 55-баптың екінші бөлігі алып тасталсын;
2. 58-4-баптың 6-тармағы мынадай редакцияда жазылсын:

«6. Қарсылық, шағым мемлекеттік сатып алу туралы шарт жасалғанға дейін келіп түскен жағдайда, оны жасау мерзімі «Мемлекеттік сатып алу туралы» Қазақстан Республикасың Заңында белгіленген мерзім аяқталғанға дейін тоқтатыла тұрады.

Қарсылық, шағым мемлекеттік аудит объектісінің   
камералдық бақылау нәтижелері бойынша анықталған   
бұзушылықтарды жою туралы хабарламаны орындау   
туралы шешімді қабылдауы сатысында келіп түскен жағдайда,   
оны орындау мерзімі «Мемлекеттік сатып алу туралы»   
Қазақстан Республикасы Заңында белгіленген мерзім аяқталғанға дейін тоқтатыла тұрады.».

10. «Қазақстан Республикасындағы бағалау қызметі туралы»   
2018 жылғы 10 қаңтардағы Қазақстан Республикасының Заңына:

1. 1-баптың 7) тармақшасы мынадай редакцияда жазылсын:

«7) бағалау стандарты – бағалау қызметiнің субъектілері үшін бағалау объектісінің нарықтық немесе өзге құнын айқындауға қойылатын бірыңғай талаптар бағалау қызметi саласындағы уәкiлеттi орган белгілейтін нормативтiк құқықтық акт;»;

1. 3-бап мынадай редакцияда жазылсын:

«3-бап. Бағалау қызметі саласындағы реттеудің мақсаттары, міндеттері және қағидаттары

1. Бағалау қызметі саласындағы реттеудің   
мақсаты Қазақстан Республикасындағы бағалау қызметін дамыту   
және бағалау қызметінің сапасына қол жеткізу үшін жағдайлар жасау болып табылады.

2. Бағалау қызметі саласындағы реттеудің міндеттері:

1) бағалау қызметінің құқықтық негіздерін қамтамасыз ету;

2) бағалау қызметін жүзеге асырудың негізгі қағидаттары мен бағыттарын айқындау;

3) бағалаушылар палатасы мүшелерінің кәсіби деңгейін арттыру үшін жағдайлар жасау;

4) Қазақстан Республикасындағы бағалау институтына қоғамның сенімін нығайту болып табылады.

3. Бағалау қызметі саласындағы реттеудің негізгі қағидаттары:

1) бағалау қызметін жүзеге асыру кезінде Қазақстан Республикасы заңнамасын сақтаудағы заңдылық;

2) бағалау қызметін жүзеге асыру кезіндегі объективтілік;

3) анық және сәйкестендірілген деректер негізінде объектіні бағалау кезіндегі анықтылық;

4) бағалау қызметін жүзеге асыру кезіндегі тәуелсіздік;

5) Қазақстан Республикасы заңнамасында көзделген   
жағдайларды қоспағанда, бағалау қызметі субъектілерінің объектіні   
үшінші тұлғаларға беру не ондағы мәліметтерді ауызша жария ету   
құқығынсыз бағалау жүргізу нәтижесінде алған немесе жасаған ақпараттың сақталуы жөніндегі міндеттемесін жүзеге асыру кезіндегі құпиялылық болып табылады.»;

1. 9-баптың 1-тармағының екінші бөлігі алып тасталсын;
2. 11-бапта:

1-тармақтың екінші бөлігі мынадай редакцияда жазылсын:

«Бағалау туралы есептің сараптамасын Қазақстан Республикасының бағалау қызметі туралы заңнамасына сәйкес бағалауды жүргізген бағалаушы мүшесі болып табылатын бағалаушылар палатасының сараптамалық кеңесі жүргізеді.»;

5-тармақ алып тасталсын;

1. 13-баптың 2-тармағының бірінші бөлігі алып тасталсын;
2. 30-бапта:
3. тармақша мынадай редакцияда жазылсын:

«1) бағалау қызметі саласындағы мемлекеттік саясатты қалыптастыру және іске асыру;»;

мынадай мазмұндағы 1-1) тармақшамен толықтырылсын:

«1-1) осы Заңның мақсаттары мен міндеттеріне   
және Қазақстан Республикасының заңнамасына сәйкес бағалау қызметі саласындағы нормативтік құқықтық актілерді бекіту. Заңға тәуелді нормативтік құқықтық актілердің тізбесі Уәкілетті орган туралы ережеде айқындалады;»;

5) және 10) тармақшалар алып тасталсын.

11. «Жәбірленушілерге өтемақы қоры туралы» 2018 жылғы   
10 қаңтардағы Қазақстан Республикасының Заңына:

1. мынадай мазмұндағы 3-1-баппен толықтырылсын:

«3-1-бап. Осы Заңды реттеудің мақсаттары мен міндеттері

1. Осы Заңды реттеудің мақсаты қылмыстық   
құқық бұзушылықтардың жекелеген құрамдары бойынша   
жәбірленушілердің құқықтарын, бостандықтары мен заңды мүдделерін қорғау болып табылады.

2. Осы Заңды реттеудің міндеті қылмыстық құқық бұзушылықтардың жекелеген құрамдары бойынша жәбірленушіге өтемақы төлемдерін қамтамасыз ету болып табылады.».

12. «Квазимемлекеттік сектордың жекелеген субъектілерінің сатып алуы туралы» 2021 жылғы 8 маусымдағы Қазақстан Республикасының Заңына:

1. 1-баптың 2-тармағының 16) тармақшасындағы   
   «сатып алу жағдайларына қолданылмайды.» деген сөздер «сатып алу;» деген сөздермен ауыстырылып, мынадай мазмұндағы 17) тармақшамен толықтырылсын:

«17) исламдық қаржыландыру бойынша, оның ішінде   
шет мемлекеттердің аумағында тіркелген ұйымдармен   
мәмілелерді іске асыру шеңберінде тауарларды,   
жұмыстарды, көрсетілетін қызметтерді сатып алу жағдайларына қолданылмайды.»;

1. мынадай мазмұндағы 1-1-баппен толықтырылсын:

«1-1-бап. Осы Заңның мақсаты мен міндеттері

1. Осы Заңның мақсаты квазимемлекеттік   
сектордың жекелеген субъектілерінің жүргізіліп жатқан саясатына   
сәйкес мемлекеттік басқарудың стратегиялық мақсаттарына,   
мемлекеттің міндеттері мен функцияларына қол жеткізуді қамтамасыз ету болып табылады.

2. Осы Заңның міндеттері:

1) квазимемлекеттік сектордың жекелеген субъектілерінің жұмыс істеуін, сондай-ақ жарғылық қызметін орындауын қамтамасыз ету үшін қажетті тауарларды, жұмыстарды, көрсетілетін қызметтерді сатып алуға байланысты қатынастарды реттеу;

2) осы Заңда көзделген сатып алуды жүзеге асыру қағидаттары арқылы мемлекеттік қаржы мен бюджетті тиімді басқару бойынша квазимемлекеттік сектордың жекелеген субъектілерінің сатып алу субъектілері үшін құқықтық негіздер құру болып табылады.»;

1. 2-бап мынадай мазмұндағы 23-1) тармақшамен толықтырылсын:

«23-1) әлеуетті өнім берушінің үлестес тұлғасы – әлеуеттi өнім   
берушінің шешiмдерiн айқындауға және (немесе) ол қабылдайтын   
шешiмдерге, оның iшiнде жазбаша нысанда жасалған мәмiленiң күшiне орай ықпал ететін кез келген жеке немесе заңды тұлға, сондай-ақ өзiне қатысты осы әлеуеттi өнім берушнің осындай құқығы болатын кез келген жеке немесе заңды тұлға;»;

1. 7-бап мынадай мазмұндағы 3-тармақпен толықтырылсын:

«3. Әлеуетті өнім беруші мен әлеуетті өнім берушінің үлестес тұлғасының тендер, аукцион, баға ұсыныстарын сұрату тәсілімен сатып алуды жүзеге асыру кезінде бір лотқа қатысуға құқығы жоқ.»;

1. 11-бапта:

1-тармақтың 5) тармақшасы алып тасталсын;

5-тармақ алып тасталсын;

1. 13-бап мынадай редакцияда жазылсын:

«13-бап. Сатып алу саласындағы уәкілетті органның құзыреті

Сатып алу саласындағы уәкілетті орган:

1) квазимемлекеттік сектордың жекелеген субъектілерін сатып алу саласындағы мемлекеттік саясатты қалыптастырады және іске асырады және оны жүзеге асыруды ұйымдастырады;

2) осы Заңда көзделген мақсаттарға қол жеткізу үшін   
квазимемлекеттік сектордың жекелеген субъектілерін сатып алу   
саласындағы, оның ішінде жекелеген тауарларды, жұмыстарды,   
көрсетілетін қызметтерді сатып алу жөніндегі нормативтік құқықтық актілерді бекітеді;

3) Қорды және Қордың ұйымдарын қоспағанда,   
квазимемлекеттік сектордың жекелеген субъектілерінің сатып алу   
веб-порталдарын айқындайды;

4) квазимемлекеттік сектордың жекелеген субъектілерінің сатып   
алуды жүргізуі кезінде әкімшілік құқық бұзушылықтар туралы істерді   
қозғайды және қарайды және Қазақстан Республикасының Әкімшілік құқық бұзушылық туралы кодексінде белгіленген тәртіппен әкімшілік жазалар қолданады;

5) осы Заңда, Қазақстан Республикасының өзге   
де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.».

2-бап. Осы Заң:

1) осы Заңның алғашқы ресми жарияланған күнінен кейін күнтізбелік алпыс күн өткен соң қолданысқа енгізілетін 1-бабының 2-тармағының   
3) тармақшасын, 3-тармағының 3) тармақшасын және 6-тармағының 3) тармақшасын;

2) 2024 жылғы 1 шілдеден бастап қолданысқа енгізілетін 1-бабының   
7-тармағын, 9-тармағының 6) тармақшасын, 12-тармағының 1), 3), 4) және   
5) тармақшаларын қоспағанда, алғашқы ресми жарияланған күнінен кейiн күнтiзбелiк он күн өткен соң қолданысқа енгізіледі.

**Қазақстан Республикасының**

**Президенті**